Naš test 











TIM 011 


TIM bolje 


Poput svih domaćih računara usmerenih na široko tržište, i TIM 011 se već izvesno vreme nalazi u centru 


pažnje kompjuterske javnosti — sa jedne strane su oni koji hvale njegovu dobru grafiku, izuzetnu brzinu i 


prihvatljivu cenu, a sa druge oni koji tvrde da nijedna ne-MS DOS mašina, ma kakva bila, ne sme ni da 


priviri u učionice. Što se kompjuterskih časopisa tiče, 
konstruktora Pupinovog školskog računara, 


Višegodišnje proučavanje uverilo nas je da se 
razvoj domaćeg kompjutera nikada ne završava 
— odgovor na bilo koju zamerku je čuvena 
tvrdnja da će ,,... to biti otklonjeno u završnoj 
verziji“. Ovaj prikaz je, štaviše, zakasnio mesec 
dana, jer smo čekali da se neke sitnice vezane za 
operativni sistem dovedu u red. Zato ćemo se 
ograničiti isključivo na hardver i softver koji nam 
je stavljen na raspolaganje — ako neka od 
karakteristika u budućnosti bude poboljšana, 
TIM bolje! 


Dizajn i tastatura 


TIM 011 je smešten u standardnu kutiju od 
brizgane plastike koju Pupin koristi za svoje 
šalterske terminare. Ukoliko u bližoj prošlosti 
niste posetili ni jednu poštu, reći ćemo da su 
dimenzije kutije 370+320*80 mm, da je boja siva i 
da je na samu kutiju montiran 12-inčni mono- 
hrom monitor na pokretnom postolju. Gornja 
linija teksta na monitoru je od površine stola 
udaljena nekih 38 centimetara, što je sa ergo- 
nomske tačke gledišta veoma pogodno za rad. 
Sa zadnje strane kutije su standardni konektori 
za tastaturu, serijski i paralelni interfejs, reset 
taster i neizbežni on-off sa ugrađenom sijalicom 
— ako planirate da vas ova sijaličica upozorava 
na to da računar radi, moraćete da stavite 
ogledalo iza radnog stola! Zgodno je što kabl za 
povezivanje računara i monitora i kabl za napaja- 


nje monitora ne prave gužvu na stolu — TIM 011 ' 


treba samo povezati sa napajanjem i pritisnuti 
prekidač! 

Tastatura je smeštena u odvojeno kućište i 
sastoji se od 60 tastera raspoređenih po YUSCII 
standardima: 14 numeričkih tastera, 11 soft ta- 
stera i 10 kontrolnih dirki. Iznad tastera je osam 
LED indikatora — operativni sistem koristi diode 
označene sa LINE i CAPS, dok će se preostali 
eventualno upotrebljavati za komunikaciju raznih 
komercijalnih programa sa korisnikom. Kvalitet 
tastera je solidan, ali nas je njihov raspored 
jednostavno ostavio bez teksta — dirke SET UP, 
COPY, BRK, LS, BS i TIM zauzimaju mesto, ali se 
ni na koji način ne mogu upotrebiti, DEL je 
neposredno iznad tastera RET, levi SHIFT koji 
većina ljudi isključivo koristi veliki je koliko i 
svaki drugi taster, stalno potrebni taster CTRL je 
mali dok je susedni CAPS koji se koristi jednom 
godišnje ogroman, znaci manje i veće se nalaze 
na jednom tasteru, kosa crta i upitnik su ,.podig- 
nuti“ u gornji red dok su desno od tačke minus i 
donja crta, na tasterima sa domaćim slovima 
nisu ispisane oznake ASCII znakova, pa progra- 
mer uvek mora da pogađa gde je srednja zagra- 
da a gde znak za stepenovanje ... Kada god 
gledam završnu scenu ,,Briljantina“' u kojoj do- 
brotvorne organizacije prikupljaju sredstva pru- 
žajući učenicima priliku da gađaju pitom ,»Omilje- 
ne“ profesore, pomislim koliko li bi pite pojeo 
tvorac YUSCII standarda! 

Druga loša strana tastature je što je prilično 
glomazna (značajno je šira i neznatno ,,plića““ od 
samog računara) i neshvatljivo teška — kao da je 
kompletan računar u njoj a ne u centralnoj kutiji! 
Ergonomski oblik je učinio da zadnja ivica tasta- 

ture ,,udari“ u disk jedinicu, što u priličnoj meri 
otežava umetanje disketa. Ukratko rečeno, ako 
TIM 011 ima lošu stranu, to je tastatura! 


Mikroprocesor HD-64180 


TIM 011 je zasnovan na Hitačijevom mikro- 
procesoru HD-64180 — kladili bismo se da 95% 
čitalaca ovih redova nikada nije čulo za njega! 
HD-64180, ipak, nije baš toliki novitet — radi se o 
hardverskoj i softverskoj nadgradnji slavnog Z-80 
koja se na tržištu nalazi već par godina. Najzna- 
čajnija poboljšanja su hardverska: HD-64180 na 
sebi ima MMU (pomoću koga može da adresira 
512 kilobajta ili jedan megabajt memorije), dvo- 
kanalni DMA Kontroler, interapt kontroler, dva 
serijska interfejsa i dva brojača. Poboljšanjem 
hardvera i daljom optimizacijom mikrokoda bitno 
je ubrzano izvršavanje mnogih instrukcija: LDIR 
se, na primer, izvrši za samo 14 T ciklusa, dok 
korisnici Z-80 moraju da pričekaju sedam ciklusa 
više! Za čitaoce ,,Računara“ koji ne prave pitanje 
oko svake mikrosekunde mnogo interesantnije 
su nove instrukcije: 

MLT ss je osmobitno množenje koje daje 
šesnaestobitni rezultat: MLT HL, na primer, mno- 
ži sadržaje registara H i L i smešta proizvod u 
registarski par HL. 

TST R logički množi (AND) podatak u registru 
R sa podatkom u akumulatoru, pri čemu se 
rezultat nigde ne upisuje? postavljaju se samo 
odgovarajući flegovi. 

TST N logički množi (AND) konstantu N sa 
sadržajem akumulatora pri, čemu se rezultat 
nigde ne upisuje; postavljaju se samo odgovara- 
jući flegovi. + 

TST (HL) logički množi (AND) sadržaj akumu- 
latora sa sadržajem memorijske ćelije na koju 


objavljivani su jedino prikazi iz pera samih 
što znači da će ovaj test biti prvi pogled sa strane“ 


ukazuje HL pri čemu se rezultat nigde ne upisu- 


je; postavljaju se samo odgovarajući flegovi. 

SLP ,uspavljuje“ mikroprocesor pri čemu 
korišćenje ove pojačane verzije instrukcije HALT 
nije baš preporučljivo. 

INO ni(r) i OUTO (r), m su ulazno-izlazne 
instrukcije koje omogućavaju unošenje podata- 
ka sa nekog porta u bilo koji registar. 

OTIM, OTIMP, OTDM i OTDMRA šalju na port 
označen registrom C blok memorije na čiji 
početak pokazuje HL. Za razliku od instrukcije 
LDIR i LDDR, brojač je ovde registar B, a ne 
registarski par BC. 

TSTIO omogućava testiranje porta na koji 
pokazuje C. 

Kako HD-64180 radi sa više od 64 kilobajta 
memorije? Kompletna fizička memorija od (na 
primer) 512 kilobajta je podeljena na stranice čiju 
veličinu (u ,rezoluciji“ od četiri kilobajta) odre- 
duje sam programer. Programeru je omogućeno 
da izabere koje će tri stranice ,,popunjavati“ 
adresni prostor od 64 kilobajta — HD-64190 je, 
dakle, i dalje osmobitni procesor, ali se uz malo 
memorijskih manipulacija obraća potencijalno 
ogromnom RAM-u. Konstruktori TIM-a 011 opre- 
mili su računar sa 256 kilobajta RAM-a i dodatna 
32 K video memorije koja je smeštena u 1/0 
mapu mikroprocesora. 

Pažljiviji pogled u unutrašnjost računara ot- 
kriva prekidački izvor snage 65 W, EPROM od 4 
kilobajta, SMC 9266 koji kontroliše disk jedinicu i 
(eventualni) budući hard disk i relativno mali broj 
standardnih TTL kola od kojih je većina zaduže- 
na za grafiku. 


Originalna grafika 


Konstruktori TIM-a 011 su, umesto nekog 
video-kontrolera, realizovali video-stepen koji se 
sastoji od petnaestak standardnih TTL kola. 
Nema razloga za strah da ovakvo rešenje video 
stepena usporava računar — TIM 011 ima zaista 
brzu grafiku, pri čemu je centralni procesor u 
potpunosti lišen brige o ,,osvežavanju“ ekrana. 

Pri radu sa tekstom na ekranu se ispisuje 80 
karaktera u svakom od 24 reda. Kompletna 
definicija seta znakova nalazi se u RAM-u, što 
znači da prostim startovanjem programa ASC, 
LAT i CIR na ekranu dobijamo ASCII! set, domaću 
verziju latinice odnosno ćirilicu (predlažemo da 
otkucate CIR a onda izlistate neki bejzik program 
— zabava je garantovana!). 

TIM 011 obezbeđuje grafičku rezoluciju 
512«256 — obzirom da je 512+256=131072 bita 
odnosno 16 kilobajta, grafički RAM od 32 K 
obezbeđuje dva bita po tački, što znači da pri 
crtanju raspolažete sa četiri nijanse sive boje. Ne 
sumnjajući da će ispis teksta i grafike na ekranu 


:TIM-ova koji će ići na tržište biti prijatan za rad, 


moramo da kažemo da se slika na ekranu 
monitora koji nam je stavljen na raspolaganje 
»talasala“ nekoliko minuta posle svakog uključe- 
nja i pri nekim pristupima disku — izgleda da je 
ovaj problem vezan za prekidački PSU na kome 
je Pupin insistirao bez stvarne potrebe i koji je 
konstruktorima računara doneo mnogobrojne | 
probleme. 

Spoljna memorija 


TIM 011 je opremljen dvostranom 80-iračnom 
disk-jedinicom od 3.5 inča koja obezbeđuje upis 
780 kilobajta podataka na jednu mini disketu — 
priključivanje dodatnih disk-jedinica od 3.5 ili 
5.25 inča ne predstavlja poseban problem, dok je 
za hard-disk neophodan poseban kontroler koji 
je, koliko nam je poznato, već razvijen. 

Moglo bi se dugo diskutovati o izboru disk- 


formata o kome su i konstruktori računara svaka- | 


ko mnogo razmišljali — TIM 011 je, kada je prvi 
put predstavljen javnosti, imao 40-tračne disk 
jedinice od 5.25 inča i koristio IBM format upisa. 
Mini-diskete su, sa jedne strane, pogodnije za 
upotrebu u školama, jer su robusnije i manje 
podložne oštećenjima (činjenica da smo u toku 
jednomesečnog rada sa TIM-om'"011 doživeli dve 
teške havarije disketa unekoliko baca senku na 
ovu tvrdnju), ali se u našim uslovima diskete od 
5.25 inča mnogo lakše i jeftinije nabavljaju; izbor 
PC formata bi, uz to, olakšao razmenu podataka 
između IBM-ovih računara koji ipak predstavljaju 
nekakav poslovni standard i TIM-ova. 

Relativno dugotrajan rad sa TIM-om 011 
uverio nas je da je komunikacija sa diskom 
prilično spora — ne znamo da li je ,krivac“ 
hardver ili operativni sistem, ali znamo da kopira- 
nje kompletne diskete traje čitavu večnosi! . 


Operativni sistem 


Pre uključivanja računara u drajv treba umet- 
nuti sistemsku disketu. Faza inicijalizacije zajed- 
no sa učitavanjem rezidentnih programa neop- 
hodnih za rad traje nekih 25 sekundi — posle 
toga računar ispisuje pozdravnu poruku i prompi 
'AO : BASE>'. Možda bi za školu bio pogodniji 
kompjuter koji bi kompletan sistemski softver 
imao u ROM-u, ili ga učitavao preko mreže, ali su 
konstruktori TIM-a 011 svakako želeli nezavisnu 
mašinu koja se prema potrebama konfiguriše. 

TIM 011 radi pod operativnim sistemom koji 
se zove ZCPR3 (operativni sistem se, zapravo, 
zove samo 'Z', dok je ZCPR3 operativni sistem sa 
komandnim procesorom) — o njemu ste do sada 
znali tačno onoliko koliko i o mikroprocesoru 
HD-64180! ZCPR3 je zapravo nadgradnja CP/M-a 
2.2. Razni ljudi imaju razne ukuse; za autora 
ovoga teksta CP/M 2.2 je grozan operativni 
sistem, o čijim bi se slabostima mogla napisati 
knjiga. Zato je CP/M mnogo puta nadgrađivan — 
najslavnija nadgradnja nazvana je MS DOS, ali 
ne treba zaboraviti ni CP/M Plus. ZCPR3 je pisan 
tako da iskoristi prednosti mikroprocesora HD- 
64180, a da istovremeno sačuva maksimum kom- 
patibilnosti sa CP/M softverom. 

Komunikacija za ZCPR3 svodi se na kucanje 
komandnih linija i posmatranje rezultata njiho- 
vog izvršavanja. Izvršavanje većine komandi sa- 
stoji se od učitavanja odgovarajuće COM datote- 
ke sa sistemske diskete, njenog izvršavanja i 
ponovnog aktiviranja komandnog procesora. Ne- 
koliko osnovnih komandi je, ipak, ugrađeno u 
sam operativni sistem na način koji ćemo tek 
upoznati — rezidentne komande ubrzavaju naj- 
češće operacije, ali je ipak obraćanje disku u 
toku rada izuzetno često i, prema tome, sporo. 
Osnovna slabost koju je ZCPR3 ,,nasledio“ od 
CP/M-a je nedostatak komandnog editora — ako 
otkucate dugačku komandu, pritisnete RET i 
pročitate poruku o grešci, moraćete da kucate 
od početka! 

Specifičnost ZCPR3 su razni oblici istih ko- 
mandi. Pogledajmo samo komandu DIR koja na 
ekranu ispisuje sadržaj radnog direktorijuma — 
najjednostavnija verzija ove komande je deo 
samog operativnog sistema, nešto moćnija je 
(eventualno) deo rezidentnog komandnog pake- 
ta, treći je DIR na disku a najbolje (i najduže) 
de-lux verzije naredbe DIR zovu se TDIR i XDIR. 
Na sličan način realizovane su i komande TYPE 
odnosno VTYPE, VFILER, VALIAS, ERASE... 
lako ovakav pristup iskusnom :programeru obe- 
zbeđuje ravnotežu između trenutnih potreba i 
raspoložive memorije, verovatno će se pokazati 
da je za učenike i druge početnike postojanje 

TIM 011 — karakteristike 


Mikroprocesor HD-64180 
Koprocesor — 
Clock ; 6.144 MHz 

ROM 4K 

Sadržaj ROM-a BOOT 

RAM 256 K 

Maksimalan RAM 512K 

Tastera 95 (upotrebljivo 89) 
Funkcijskih tastera 11 : 
Video memorija 

Tekst 

Grafika 

Boja 

Paleta 

Hard disk 

Flopi disk 1*3.5', 780 K 
Interfejsi RS 232, Centroniks 
Časovnik realnog vremena ne 

Baterijski podržan RAM nema 

Ekspanzija ja 
Operativni sistem ZCPR3 





raznih oblika iste komande prilično zbunjujuće. 
Neka vrsta HELP-a implementirana je u komplet- 
nom operativnom sistemu — nepravilno otkuca- 
ni parametri navode računar da ispiše (prilično 
opsežan) komentar koji opisuje sintaksu i upo- 
trebu pokrenutog programa. Uputstvo se, pri- 
rodno, ispisuje na engleskom, premda pretposta- 
vljamo da prevođenje na naš jezik za potrebe 
škola ne bi predstavljalo naročit problem. 
Poput većine operativnih sistema koji se 
učitavaju sa diska, ZCPR3 zahteva da komandni 
interpretator bude upisan na svaku radnu disketu 
— vlasnici PC-ja koji se nisu opremili hard 
diskom dobro poznaju poruku COMMAND. COM 
not found koja se javlja po svakom napuštanju 
nekog od komercijalnih programa. Na CP/M-u je 
situacija još neprijatnija — čim otkucate CTRL C 
računar zavrti disketu i, ako na njoj ne pronađe 
kopiju komandnog procesora, lako može da se 
.zaglavi“. ZCPR3 se ponaša sasvim slično, ali su 
autori TIM-a 011 uradili zaista lepu stvar: ko- 
mandni interpreter se prepisuje na RAM disk 
(datoteka se zove ZCPR3.SYS) tako da CTRL C 
ne zahteva da disketa u drajvu A sadrži komand- 
ni interpreter pa čak ni da vrata drajva budu 
zatvorena. Treba, jasno, biti oprezan sa sadrža- 
jem RAM diska jer uništenje datoteke 
ZCPR3.SYS garantovano ,zaglavljuje“ računar 
(ako hoćete da probate, otkucajte PROTECT 
M:«.«, zatimn ERA M:ZCPR3.SYS, pa CP 
M:AA=A:PROTECT.COM i najzad pritisnite 
CTRL C) ali smo ubeđeni da dobici višestruko 
premašuju rizik — na kraju krajeva, ako se 
računar ,zaglavi“ treba samo pritisnuti reset i 
sačekati tridesetak sekundi. t e 


Ahilova peta 


Neshvatljiva mana ZCPR3 je što nije opre- 
mljen programom DISKCOPY ili BACKUP — prva 
stvar koju čovek treba da uradi kada dobije neki 
računar je pravljenje rezervne kopije sistemske 
diskete, što na TIM-u zahteva nekih pola sata 
žongliranja sa programima SYSGEN i VFILER i 
RAM diskom. Program: za formatiranje disketa, 
istini za volju, obezbeđuje i kopiranje, ali se 
pretpostavlja da smo opremljeni sa dve identične 
disk jedinice — ZCPR3 poput CP/M-a nije baš 
prilagođen radu sa jednim flopijem! Verujemo da 
je pisanje dobre procedure DISKCOPY koja bi 


proizvodila identične kopije disketa uz samo . 


3—4 zamene medija ključno za komfornu prime- 
nu računara — možete li da zamislite koliko je 
piratovanje softvera sporo i dosadno bez nared- 
be poput DISKCOPY? 

Autori ZCPR3 implementirali su neku vrstu 
sistema za odlaganje podataka koji še zasniva na 


direktorijumima i korisnicima — poznavaoci 
CP/M-a znaju da verzija 2.2 podržava šesnaest 
takozvanih korisnika (u CP/M terminologiji user), 
pri čemu svaki od njih ima nezavisan katalog u 
koji upisuje svoje datoteke. Bolji poznavaoci 
CP/M-a znaju i da se ova mogućnost vrlo retko 
koristi — prostor na disketi je, pre svega, suviše 
ograničen da bi ga imalo smisla deliti na više 
oblasti, a i nije lako pozivati datoteke jednog 
korisnika“ iz kataloga drugog. Što se ZCPR3 
tiče, komanda PATH je olakšala međusobno 
povezivanje raznih korisnika, ali je implementa- 
cija user-a i dalje prilično nepotrebna. Implemen- 
tirane su i naredbe MKDIR i CD koje bi, po 
analogiji sa MS DOS-om, trebalo da obezbede 
formiranje hijerarhijskog stabla kataloga, premda 
moramo priznati da nismo uspeli da isprobamo 
ovu opciju — katalozi se očigledno koriste na 
neki način koji je daleko manje prirodan od MS 
DOS-a, juniksa ili VMS-a. Primetili smo jedino da 
pri formiranju kataloga možemo da zadamo 
lozinku koja na neki način ograničava pravo 


“ pristupa podacima. Ova je lozinka usko poveza- 


na sa specifičnošću ZCPR3 koja se zove wheel 
bajt. 

Wheel bajt treba da omogući neku rudimen- 
tarnu podelu korisnika na ,,obične“ i ,,privilego- 
vane''. Rezervisan je, naime, jedan bajt memorije 
(na .TIM-u koji nam je stavljen na raspolaganje. 
adresa ovoga bajta je &FDFF) čija se vrednost 
proverava pre izvršavanja nekih ,osetljivih'“ na- 
redbi kao što je brisanje datoteka; ako je vred- 
nost bajta nula, korisnik je neprivilegovan, pa 
računar ispisuje poruku poput No wheel i ne 
izvršava potencijalno štetnu operaciju dok bilo 
koja vrednost različita od nule znači da korisnik 
može da izvršava sve naredbe. 

Promena stanja wheel bajta vrši se progra- 
mom WHEEL ili rezideninom komandom WHL — _ 
računar, naravno, zahteva da unesemo lozinku. 
Mora se reći da je wheel bajt implementiran na 
principu ,,malog Perice" — iako nismo znali 
lozinku, obično DUMP WHEEL.COM je otkrilo da 
je ,magična reč“ zapravo SYSTEM. Nema, na- 
ravno, prepreke ni da se bejzik naredbom POKE 
promeni stanje Whee/ bajta. Verujemo, ipak, da bi 
male promene koncepcije mogle da učine wheel" 
bajt izvanrednim oruđem koje bi sprečilo učenike 
da hotimice ili slučajno uništavaju podatke na 
disketama — trebalo bi pažljivo izabrati naredbe 
koje se štite wheel bajtom, napisati netrivijalnu 
komandnu proceduru WHEEL.COM, obezbediti 
da wheel bajt bude u stanju OFF po uključivanju 
računara i sprečiti neprivilegovanog korisnika da 
izvršava bejzik naredbu POKE. Fleksibilnosti 
operativnog sistema ZCPR3 čini ovakve promene 
sasvim mogućim! < : 


Sve se konfiguriše 


Za razliku od CP/M-a i MS DOS-a, ZCPR3 je. 
takozvani public domain operativni sistem, što 
znači da ga možete slobodno umnožavati i 
distribuirati, štiteći jedino moralna prava njego- 
vog autora. Opšta pristupačnost programa uki-- 
nula je potrebu za ,,skrivanjem“ izvornih (source) 
verzija samog operativnog sistema i pratećih 
programa, tako da su konstruktori TIM-a 011 bili 
u prijatnoj mogućnosti da konfigurišu raznoraz- 
ne parametre sistema. Slična je mogućnost osta- 
vljena i korisnicima — startovanjem programa 
CONFIG, na primer, možemo da menjamo radnu. 
frekvenciju oscilatora (6 ili 6.144 _ MHz), broj 
ciklusa čekanja pri svakom pristupu RAM-u ili 
periferiji (sistem koji nam je stavljen na raspola- 
ganje savršeno je funkcionisao sa 0 memorijskih 
ciklusa čekanja i 2 1/0 ciklusa čekanja premda 
su na sistemskoj disketi u startu bile upisane z 
jedan veće vrednosti), razne parametre disk 
jedinice (vreme između spuštanja glave i pristup 
podacima, vreme rada motora po upisu i učitava 
nju itd), brzinu i protokol prenosa podata 
preko serijskog porta i tome slično, Unesen 
promene možemo da ,instaliramo u memoriju“ 
kasnije, pošto utvrdimo da računar potpuno 
korektno radi, i na disk. : 1 

Dok je upotreba programa CONFIG sasvin 
jednostavna, za ozbiljnije zahvate na samo 

operativnom sistemu treba promeniti, asemblirati 
i linkovati pojedine njegove module. Srećna je 
okolnost da su svi programi detaljne komentari- 
sani i da je princip promene pojedinih parameta- 
ra jasno opisan u okviru samog listinga. Menjaju- 
ći datoteku Z3HDR.LIB i asemblirajući ZCPR3, 
iako smo promenili spisak rezidentnih komandi, 
učinili neke od njih privilegovanima i promenili 
sintaksu rezidentne komande DIR — posao od 
jedva pola sata! Nije nam poznato da li će uz 
računar biti isporučena i izvorna verzija sistem- 
skih programa (teško je reći da li je ovakva 
otvorenost preporučljiva, jer nezavisnim inter- 
vencijama na raznim računarima nastaju nekom- 
patibilne kombinacije koje možda ne mogu da 
izvršavaju školski softver) ali vam moramo reći 
da je čeprkanje po njoj sjajna zabava! 


Arhaičan i brz 


Na tržištu se može naći mnogo bejzik inter- 
pretatora koji se izvršavaju na CP/M kompatibil- 
nim mašinama; uz TIM 011 će se isporučivati 
moditikovani Microsoft CP/M BASIC 5.21 iz 1981. 
godine. Najpre ćemo se upoznati sa samim 
bejzikom a onda sa njegovim modifikacijama. 

CP/M BASIC 5.21 je najklasičnija Microsofto- 
va varijanta najpopularnijeg programskog jezika. 
Brojni tipovi podataka uključuju“ celobrojne 
(-32768, 32767), dvostruko tačne celobrojne 
(- 999999, 999999), racionalne (opseg 
(+-1E-38, 1E38), šest tačnih cifara), dvostruko 
tačne racionalne (16 cifara) i alftanumeričke kon- 
stante i promenljive pri čemu su imena promen- 
ljivih proizvoljno duga. Programi za računanje 

vrednosti elementarnih funkcija napisani su veo- 
ma traljavo što znači da će A#=SIN(Pl#/3) a 
zatim PRINT A# dati broj .866025447845459 — 
poslednjih osam cifara lišeno je svakog smisla! 

Arsenal kontrolnih struktura je umereno bo- 
gat: IF-THEN-ELSE, FOR-NEXT, GOTO, WHILE- 
-WEND_i, uz antičko“ GOSUB bez prenosa 
parametara, CALL. Naredbe i funkcije PEEK, 
POKE i USR obezbeđuju komunikaciju između 
bejzika i asemblera ali je ova komunikacija 
unekoliko otežana nesrećno uvedenim konverzi- 


jama dekadnih u heksadekadne i oktalne 
brojeve. 

Osnovna mana CP/M bejzika je editor iz 
okamenog doba“ — pogrešno otkucane ko- 


mandne linije možete samo da prekucate (ko vas 
je terao da pogrešite?), dok se program ispravlja 
kucanjem komande EDIT Iza koje sledi broj linije; 
za dalji rad treba upamtiti gomilu komandi 
linijskog editora i pomiriti se sa tim da nikada ne 
znate kako linija koju prepravljate trenutno izgle- 
da. Autor ovoga teksta je, istina, u nekim davnim 
danima bio sasvim zadovoljan identičnim edito- 


.rom koji je posedovao stari TRS-80, ali je povra- 


tak na linijski editor po upoznavanju ekranskog 
prava mora! 

Konstruktori TIM-a 011 proširili su Microsot- 
tov bejzik naredbama za rad sa grafikom i 
zvukom: CLS briše ekran, PLOT obezbeđuje 
crtanje tačaka, MOVE i LINE povlačenje linija, 
FILL i PAINT popunjavanje zatvorenih površina, 
ELIPSE crtanje krugova i elipsi, TEXT ispisivanje 
teksta na proizvoljnoj poziciji a SOUND generisa- 
nje zvuka. Obzirom da je Microsoftova tabela: 
tokena gusto popunjena, uvođenje. novih službe- 
nih reči zahtevalo je uklanjanje nekih postojećih 


bejzik naredbi premda smo ubeđeni da za njima 
niko neće zažaliti — Microsoft bejzik je poznat 


"po gomili komandi koje niko nikada 'ne koristi! 


Da bi gubici bili minimalni, nove naredbe za 
grafiku imaju priličan broj parametara koji obe- 
zbeđuju crtanje u raznim bojama (tj. nijansama 
sive boje) i apsolutno odnosno relativno adresi- 
ranje piksela. Sve grafičke naredbe su, prema 
našoj oceni, implementirane. izvanredno i rade 


- izuzetno brzo ali su korišćeni principi imali svoju 


cenu — ukratko rečeno, skrolovanje ekrana 
pomera i tačku čije su koordinate (0,0) što znači 


.da PLOT 0,0 uopšte ne mora da osvetli tačku 


koja se nalazi u donjem levom uglu ekrana! Čini 
nam se da je ovakvo ,,skrolovanje koordinatnog 
početka" za početnika veoma zbunjujući efekat! 

Pogled na PCW brzinske testove sa slike 
otkriva da je TIM 011 izuzetno brza mašina — 
takmiči se sa Acornovim BBC B, koji je do skora 
smatran pojmom brzine! Premda pri procenjiva- 
nju rezultata brzinskih testova treba imati u vidu 
da TIM računa sa manje tačnih cifara od svih 
ostalih mašina, -verujemo da podaci sa slike 
predstavljaju izvanredan dokaz korektnosti kon- 
cepcije računara. TIM 011 bi na bržinskim testo- 
vima svakako postigao i bolje rezultate da je na 
njemu implementiran neki moderniji CP/M bejzik 
(npr. BBC BASIC), koji bi uzgred obogatio i 
arsenal kontrolnih struktura. Pokretanje novog 
bejzika bi, jasno, zahtevalo prethodnu saradnju 
grafičkih naredbi. 

Ako je brzina rada opravdavala koncepciju, 
kapacitet slobodnog RAM-a se nije baš proslavio 
— svega 22066 bajta ili 21.5 kilobajt, pri čemu se 
ovaj broj dalje smanjuje ako rezervišete memorij- 
ski prostor za popunjavanje složenijih figura. 
Ukoliko ne radite sa grafikom, možete da koristi- 
te originalni MBASIC koji korisniku ostavlja dva 
kilobajta više (24120 bajta) — ZCPR3, u svakom 
slučaju, za svoje potrebe rezerviše preveliki seg- 
ment RAM-a, dok se memorija ,iznad' 64-tog 
kilobajta koristi isključivo kao RAM ae 


Šu 


Softver i dokumentacija 


U trenutku kada pišemo ovaj tekst.(početak 
januara), nije poznato šta će tačno biti snimljeno 
na diskete koje će se isporučivati uz TIM 011; 
nije, štaviše poznato ni da li će se uz računar 
isporučivati jedna ili dve diskete. Pretpostavlja- 
mo da će mesto na sistemskim disketama naći 
važni uslužni programi koji čine ZCPR3, asem- 
bler, linker, jedan ili dva bejzik interpretatora, 
neki standardni editor koji još nije nabavljen (u 
nedostatku editora koristili smo Borlandovu Mo- 
dulu 2 koja na TIM-u funkcioniše besprekorno) i, 


. eventualno, komplajler nekog višeg programskog 


jezika, verovatno paskala. Prikaz ovog softvera 


. objavićemo u nekom od sledećih brojeva , Raču- 


nara“. 

Uz TIM 011 nismo dobili nikakvu dokumenta- 
ciju koja će se isporučivati školama: -— ZCPR3 
smo upoznali na osnovu originainog priručnika, 
a bejzik PIG (=proba i greška) metodom. Pripre- 
ma opsežne i početnicima pristupačne doku- 
mentacije na našem jeziku svakako predstavlja 
ključ za uspešan plasman školskog računara. 

TIM 011, sve u svemu, predstavlja izuzetno 
zanimljiv računar zrele koncepcije, koji se nalazi 
veoma blizu samog vrha osmobitne tehnolgoije. 
Veoma uspešan projekat unekoliko je pokvaren 
,dečjim bolestima“ tastature, izvora za napajanje 
i disk jedinice — svi su ovi problemi, na sreću, 
lako otklonjivi, što ne mora da znači da će i biti 
otklonjeni! Pitanje ,da li jedna ne-MS DOS 
mašina može da bude školski računar“, naravno, 
izlazi iz okvira ovoga prikaza — možemo samo 
da kažemo da softverska biblioteka CP/M-a ne 
zaostaje mnogo za bibliotekoM MS DOS-a, ali i 
da samo postojanje programa ni u jednom ni u 
drugom slučaju ne znači da ti programi odgova- 
raju našim potrebama: treba uložiti ogroman rad 
u izradu školskog softvera i odgovarajuće udžbe- 
ničke dokumentacije. Premda je računar praktič- 
no finalizovan, projekat TIM 011 se j6š nalazi na 
samom početku! 


Dejan Ristanović 
računari 35 e februar 1988. 9 


